
บทคัดย่อ
	การอบแห้งเป็นกระบวนการสำคัญในการถนอมอาหารและเพิ่มมูลค่าให้กับผลิตภัณฑ์ทางการเกษตร อย่างไรก็ตาม วิธีการตากแดดแบบดั้งเดิมยังคงประสบปัญหาด้านระยะเวลา ความไม่สะอาด และการปนเปื้อนจากฝุ่นและแมลง ขณะที่การใช้ตู้อบแห้งพลังงานแสงอาทิตย์แบบทั่วไปมักพบปัญหาการได้รับความร้อนมากเกินไปจนทำให้โครงสร้างเนื้อสัมผัสของผลิตภัณฑ์เสียหาย โครงงานนี้จึงได้พัฒนาชุดควบคุมอุณหภูมิและพลังานลมสำหรับการอบแห้งอาหารด้วยพลังงานแสงอาทิตย์ร่วมกับการพาความร้อน โดยใช้กล้วยน้ำว้าดิบหั่นแท่งน้ำหนักเริ่มต้น 1,771 กรัม ความชื้นเริ่มต้นร้อยละ 75 (Wet Basis) เป็นผลิตภัณฑ์ต้นแบบในการทดสอบสมรรถนะเชิงความร้อนและการควบคุมเป็นระยะเวลา 5 ชั่วโมง ที่อุณหภูมิเป้าหมาย 40 องศาเซลเซียส ผลการทดลองพบว่า ระบบสามารถควบคุมอุณหภูมิภายในตู้อบแห้งให้อยู่ในเกณฑ์ที่กำหนดได้อย่างแม่นยำ โดยมีอุณหภูมิเฉลี่ยตลอดการทดลองเท่ากับ 39.9 องศาเซลเซียส มีค่าความคลาดเคลื่อนเฉลี่ยสะสม (MAE) ต่ำเพียง 0.24 องศาเซลเซียส คิดเป็นประสิทธิภาพในการควบคุมอุณหภูมิสูงถึงร้อยละ 88 ซึ่งสามารถสั่งการสลับการทำงานของพัดลมกวนอากาศและพัดลมระบายอากาศได้อย่างถูกต้องตามเงื่อนไขที่ออกแบบไว้ ในด้านประสิทธิภาพการอบแห้ง ระบบสามารถระเหยน้ำออกจากผลิตภัณฑ์ได้ทั้งหมด 1,231 กรัม ทำให้น้ำหนักสุดท้ายลดลงเหลือ 540 กรัม ส่งผลให้ความชื้นของกล้วยน้ำว้าลดลงเหลือร้อยละ 18.01 (Wet Basis) และค่ากิจกรรมของน้ำ (aw) ลดลงจาก 0.99 มาอยู่ที่ 0.60 ซึ่งเป็นระดับที่สามารถยับยั้งการเจริญเติบโตของเชื้อราและจุลินทรีย์ได้อย่างปลอดภัย โดยระบบมีประสิทธิภาพการอบแห้งรวมร้อยละ 14.09 และประสิทธิภาพเชิงความร้อนร้อยละ 13.86 ผลการทดลองดังกล่าวยืนยันว่าชุดควบคุมสามารถใช้งานร่วมกับตู้อบแห้งพลังงานแสงอาทิตย์ได้อย่างมีประสิทธิภาพ และสามารถควบคุมอุณหภูมิให้เป็นไปตามค่าที่กำหนดได้อย่างเหมาะสม
คำสำคัญ: ชุดควบคุม, ตู้อบแห้งพลังงานแสงอาทิตย์, กล้วยน้ำว้าอบแห้ง, ค่ากิจกรรมของน้ำ, ประสิทธิภาพการอบแห้ง





1. บทนำ
              การอบแห้งเป็นหนึ่งในกระบวนการสำคัญสำหรับการถนอมอาหารและผลิตภัณฑ์ทางการเกษตร เช่น ผลไม้แห้ง สมุนไพร และอาหารทะเล อย่างไรก็ตาม การอบแห้งแบบดั้งเดิม เช่น การตากแดด อาจมีข้อเสีย เช่น ใช้เวลานาน เสี่ยงต่อการปนเปื้อน และได้รับผลกระทบจากสภาพอากาศ ในขณะที่ตู้อบไฟฟ้า แม้จะช่วย ให้กระบวนการอบแห้งมีประสิทธิภาพขึ้น แต่กลับมีต้นทุนพลังงานสูงและส่งผลกระทบต่อสิ่งแวดล้อม จากบทสัมภาษณ์ผูประกอบอาชีพด้านการค้าขายผลิตภัณฑ์อบแห้งได้ให้สัมภาษณ์ถึงปัญหาของการใช้วิธีการตากแห้งแบบดั้งเดิมและการใช้ตู้อบแห้งพลังงานแสงอาทิตย์แบบทั่วไป (สุพิล เวชกัณฑ์,2024) ได้ให้สัมภาษณ์เกี่ยวกับการใช้ตู้อบแห้งพลังงานแสงอาทิตย์แบบทั่วไป สภาพของเนื้อปลาที่ยุ่ยจนเกินไปเพราะได้รับความร้อนมากเกินกว่าปกติส่งผลให้คุณภาพและมูลค่าของผลิตภัณฑ์ลดลง จึงไม่สามารถนำไปขายสู่ท้องตลาด (ประชารัฐ รัตนบุตร,2024) ได้ให้สัมภาษณ์เกี่ยวกับการอบแห้งด้วยวิธีการตากแดดแบบดั้งเดิมทำให้พบปัญหาเกี่ยวกับฝุ่นละอองและความไม่สะอาดของผลิตภัณฑ์ อีกทั้งยังพบปัญหาในเรื่องของแมลงวันทำให้ผลิตภัณฑ์เสียหาย 
จากที่กล่าวมาข้างต้น การอบแห้งเพื่อถนอมอาหารส่วนใหญ่เป็นการผลิตภายในครัวเรือน มีขั้นตอนที่ไม่ซับซ้อน อาศัยระยะเวลา และอุณหภูมิในการอบแห้ง บางวันไม่มีแสงแดด บางวันฝนตก บางวันอากาศชื้นสูง ต้องใช้เวลาในการผลิตมากกว่าเดิมทำให้ไม่ได้คุณภาพตามที่ต้องการ และปริมาณไม่เพียงพอต่อความต้องการของตลาด อีกทั้งยังมีปัญหาในเรื่องการปนเปื้อนจากฝุ่นละออง มด แมลง เพื่อแก้ปัญหาดังกล่าว กลุ่มเกษตรกรที่ต้องการแปรรูปอาหาร จึงได้ใช้ตู้อบพลังงานแสงอาทิตย์ เนื่องจากประเทศไทยมีพลังงานแสงอาทิตย์ สูงถึง 18.2 เมกะจูลต่อวันต่อตารางกิโลเมตร (Bereau of Alternative Energy Development and Efficiency, 2014) สามารถนำมาใช้เป็นพลังงานความร้อนที่ใช้อบแห้งสมุนไพรได้ ชุดควบคุมอุณหภูมิและพลังงานลมมุ่งเน้นที่การใช้พลังงานความร้อนจากธรรมชาติเป็นหลัก รวมถึงมีการนำระบบคอมพิวเตอร์มาใช้งานร่วมด้วย ในปัจจุบันนี้ตู้อบสมุนไพรที่วางขายทั่วไปมีราคาค่อนข้างสูง ดังนั้นตู้อบพลังงานแสงอาทิตย์จึงเป็นอีกทางเลือกหนึ่งที่ช่วยลดภาระค่าใช้จ่ายของเกษตรกรต่อการอบสมุนไพรหนึ่งครั้งปัจจุบัน	
2. วิธีดำเนินการ
2.1 การออกแบบระบบและการติดตั้งอุปกรณ์
ระบบของตัวชุด kit เป็นระบบเช็คและตรวจสอบตลอดเวลา(Real-Time)  โดยในตัวชุดจะประกอบไปด้วย เซ็นเซอร์ตรวจสอบอุณหภูมิ เซ็นเซอร์วัดความชื้น โซล่าชาร์จเจอร์ พัดลมกวนอากาศและพัดลมระบายอากาศ โดยออกแบบระบบได้ดังนี้ คือ ระบบจะตรวจสอบอุณหภูมิ และ เวลาแบบ Real-time โดยเซ็นเซอร์จะตรวจสอบว่าอุณหภูมิภายในตัวตู้อบเกินกว่าที่กำหนดหรือ น้อยกว่าที่กำหนดไว้ ถ้าเกินกว่าที่กำหนดตัวระบบจะสั่งให้พัดลมระบายอากาศในตู้อบทำงาน เพื่อระบายอากาศออกส่งผลให้อุณหภูมิภายในตู้อบลดลงจนต่ำกว่าอุณหภูมิที่ตั้งค่าไว้ แต่ถ้าอุณหภูมิภายในตัวตู้อบต่ำกว่าอุณหภูมิที่ตั้งค่าไว้ ระบบจะสั่งให้พัดลมกวนอากาศทำงานเพื่อกวนอากาศในและกระจายพลังงานความร้อนภายในตู้อบให้ทั่วถึง อุณหภูมิก็จะสูงขึ้นจนถึงที่อุณหภูมิที่ตั้งค่าเอาไว้ ระบบจะเป็นแบบวน Loop  ทำงานจนกว่าจะหมดเวลาที่กำหนดไว้
2.2 การดำเนินการทดลองใช้ชุดควบคุม
2.2.1 เตรียมวัตถุดิบ
โดยเตรียมกล้วยน้ำว้าดิบ หั่นเป็นลักษณะแท่งในแนวนอน นำไปชั่งมวลก่อนทำการอบผลิตภัณฑ์ได้มวล 1,771 กรัม วัดค่าความชื้นเริ่มต้นของผลิตภัณฑ์ได้ 75%wb



2.2.2 ดำเนินการทดลองอบผลิตภัณฑ์
นำกล้วยน้ำว้าที่เตรียมไว้เข้าอบในตู้อบแห้งพลังงานแสงอาทิตย์โดยอบแห้งเป็นระยะเวลา 5 ชั่วโมง ตั้งค่าอุณหภูมิสำหรับการอบแห้งไว้ที่ 40°C จากนั้นทำการบันทึกผลอุณหภูมิภายในตู้อบแห้งพลังงานแสงอาทิตย์ทุก ๆ 15 นาที บันทึกผลมวลของกล้วยน้ำว้าโดยนำไปชั่งมวลทุก ๆ 1 ชั่วโมง เพื่อสังเกตการเปลี่ยนแปลง

3. ผลการทดลอง
	3.1 การวิเคราะห์เชิงทฤษฎีของระบบอบแห้ง
	เนื่องจากการวัดค่ากิจกรรมทางน้ำ (Water Activity; aw) ในระหว่างการอบแห้งจำเป็นต้องใช้เครื่อง Water Activity Meter ซึ่งไม่สามารถตรวจวัดได้ทุกช่วงเวลาของการทดลอง ดังนั้นงานวิจัยนี้จึงได้ทำการวิเคราะห์เชิงทฤษฎีโดยอาศัยหลักสมดุลมวล และความสัมพันธ์ระหว่างความชื้นของผลิตภัณฑ์กับค่ากิจกรรมของน้ำ (Moisture Sorption Isotherm) เพื่อประเมินแนวโน้มของการเปลี่ยนแปลงความชื้น ค่า Water Activity และประสิทธิภาพของระบบอบแห้ง 
	3.1.1 การเปลี่ยนแปลงน้ำหนักของกล้วยระหว่างการอบแห้ง	
[image: ]	จากการจำลองกระบวนการอบแห้ง กำหนดให้กล้วยมีน้ำหนักเริ่มต้น 1,771 กรัม และมีความชื้นเริ่มต้นร้อยละ 75 (Wet Basis) ซึ่งมีมวลของแข็งเท่ากับ 442.75 กรัม โดยมวลของแข็งคงที่ตลอดกระบวนการอบแห้ง น้ำหนักของกล้วยลดลงอย่างต่อเนื่องจาก 1,771 กรัม เหลือเพียง 540 กรัม ภายหลังการอบแห้งเป็นระยะเวลา 5 ชั่วโมง เนื่องจากน้ำในผลิตภัณฑ์ลดลงจากร้อยละ 75 เหลือประมาณร้อยละ 18 (Wet Basis) ซึ่งเป็นช่วงความชื้นที่เหมาะสมสำหรับการเก็บรักษาผลิตภัณฑ์กล้วยอบแห้ง




 
ตารางที่ 1 การเปลี่ยนแปลงมวลกับความชื้นของกล้วยขณะอบแห้ง
	3.1.2 การเปลี่ยนแปลงค่ากิจกรรมน้ำ (water activity)                                                    	ค่ากิจกรรมน้ำ (Water Activity; aw) ถูกประมาณจากความสัมพันธ์ของ Moisture Sorption Isotherm ของผลิตภัณฑ์กล้วยอบแห้ง โดยพบว่าเมื่อความชื้นลดลง ค่า aw จะลดลงตามลำดับ จากผลการจำลองพบว่า เมื่อความชื้นของผลิตภัณฑ์ลดลงจนเหลือประมาณร้อยละ 18 ค่า Water Activity ลดลงจนเหลือประมาณ 0.60 ซึ่งเป็นค่าที่สามารถยับยั้งการเจริญเติบโตของเชื้อราและจุลินทรีย์ส่วนใหญ่ ทำให้เหมาะสมต่อการเก็บรักษาผลิตภัณฑ์ในระยะยาว

ตารางที่ 2 ความสัมพันธ์ระหว่างความชื้นและค่า Water Activity
	3.1.3 การวิเคราะห์สมดุลมวล
	การคำนวณมวลของของแข็งใช้สมการ
	
	เมื่อ
	​ = มวลของแข็ง (g)
	  = มวลเริ่มต้นของกล้วย (g)
	​  = ความชื้นเริ่มต้น (%wb)
	แทนค่า
	 
     
เมื่อสิ้นสุดการอบมีน้ำคงเหลือ
     
ดังนั้น ความชื้นแบบ Wet Basis
     
และความชื้นแบบ Dry Basis
   
3.1.4 การวิเคราะห์ประสิทธิภาพของระบบอบแห้ง                           น้ำที่ระเหยออกจากผลิตภัณฑ์มีค่าเท่ากับ

พลังงานที่ใช้ในการระเหยน้ำคำนวณจาก

โดยกำหนดให้
           = 2257 kJ/kg
ดังนั้น	

สมมติว่าระบบใช้พลังงานรวม ประกอบด้วยพลังงานจากแหล่งกำเนิดพลังงานต่าง ๆ ดังนี้
1. พลังงานจากแสงอาทิตย์ ความเข้มรังสีเฉลี่ย 720 W/m2 ในพื้นที่ 1.2 m2 
  
                                           
 
พลังงานไฟฟ้าจากแสงอาทิตย์ เท่ากับ ความเข้มรังสีเฉลี่ย = 700 W/
2. พลังงานไฟฟ้า 	

 
 
พลังงานไฟฟ้าภายในตู้อบ เท่ากับ   
ดังนั้นพลังงานไฟฟ้ารวมทั้งตู้อบพลังงานแสงอาทิตย์ เท่ากับ  + 
ประสิทธิภาพของระบบอบแห้งคำนวณจาก 	
	
	
ดังนั้นระบบอบแห้งมีประสิทธิภาพในการอบแห้งกล้วยอยู่ที่ 14.09% ประสิทธิภาพการอบแห้ง (Drying Thermal Efficiency) เท่ากับ 13.86% ความหมายคือจากพลังงานทั้งหมดที่ป้อนเข้าสู่ระบบอบแห้ง มีเพียง 13.86% เท่านั้น
ที่ถูกนำไปใช้ระเหยน้ำออกจากกล้วยส่วนพลังงานที่เหลือประมาณ 86.14% สูญเสียไปในรูปแบบต่าง ๆ เช่น ความร้อนสูญเสียผ่านผนังตู้อบ, ความร้อนที่ระบายออกไปพร้อมอากาศร้อน, ความร้อนสะสมในวัสดุของตู้อบ, ความร้อนที่ใช้เพิ่มอุณหภูมิของกล้วยก่อนเริ่มระเหยน้ำ หรือการ  สูญเสียจากพัดลมและอุปกรณ์ไฟฟ้า       
	3.1.4 การวิเคราะห์ประสิทธิภาพของชุดควบคุมอุณหภูมิ
	อุณหภูมิที่ตั้งไว้ (Set Point) = 40°C 
	บันทึกอุณหภูมิทุก 15 นาที เป็นดังตาราง

ตารางที่ 3 การเปลี่ยนแปลงอุณหภูมิและค่าคลาดเคลื่อน ค่าเฉลี่ยของความคลาดเคลื่อน (MAE) เท่ากับ 0.24°C
จากนั้นสามารถนิยาม Control Efficiency Index ได้ เช่น

โดย
· ​ = ประสิทธิภาพการควบคุม (%)
· MAE = Mean Absolute Error
· ΔTallow​ = ค่าคลาดเคลื่อนสูงสุดที่ยอมรับได้
ถ้ากำหนดให้ยอมรับได้ ±2°C


ซึ่งหมายความว่าระบบสามารถรักษาอุณหภูมิให้อยู่ใกล้ค่าที่ตั้งไว้ได้ด้วยประสิทธิภาพประมาณ 88%                 
4. สรุปและอภิปรายผล
4.1 อภิปรายผลการทดลอง	
ผลการศึกษาสอดคล้องกับความสามารถลดความชื้นและค่า aw ของกล้วยน้ำว้าให้อยู่ในเกณฑ์ปลอดภัยได้อย่างรวดเร็วภายใน 5 ชั่วโมง โดยชุดควบคุมอุณหภูมิอัตโนมัติมีความแม่นยำสูง (ประสิทธิภาพร้อยละ 88) สามารถรักษาอุณหภูมิได้นิ่งตามค่าที่ตั้งไว้ ช่วยป้องกันไม่ให้ผลิตภัณฑ์เสียหายจากความร้อนที่เกินกำหนดอย่างไรก็ตาม ระบบมีประสิทธิภาพรวมร้อยละ 14.09 เนื่องจากมีความสูญเสียความร้อนร้อยละ 85.91 ไปกับผนังตู้อบ การระบายอากาศร้อนออก และความร้อนสะสมในโครงสร้าง แต่เนื่องจากแหล่งพลังงานหลักมาจากแสงอาทิตย์ซึ่งเป็นพลังงานสะอาดและไม่มีค่าใช้จ่าย ระบบนี้จึงยังมีความคุ้มค่าสูงในการช่วยเกษตรกรลดต้นทุนและยืดอายุอาหาร


4.2 สรุปผลการทดลอง
	ตู้อบแห้งพลังงานแสงอาทิตย์ร่วมกับชุดควบคุมอุณหภูมิอัตโนมัติที่ตั้งค่าไว้ 40 องศาเซลเซียส สามารถอบแห้งกล้วยน้ำว้าได้ภายใน 5 ชั่วโมง โดยลดความชื้นลงเหลือร้อยละ 18.01 (Wet Basis) และลดค่ากิจกรรมของน้ำ (aw) เหลือ 0.60 ซึ่งช่วยยับยั้งจุลินทรีย์ได้อย่างปลอดภัย โดยระบบมีประสิทธิภาพการอบแห้งรวมร้อยละ 14.09 และชุดควบคุมมีประสิทธิภาพในการรักษาอุณหภูมิได้แม่นยำสูงถึงร้อยละ 88
ข้อเสนอแนะ
	ควรพัฒนาต่อยอดระบบโดยเพิ่มการประเมินสมรรถนะการควบคุมด้วยตัวชี้วัดมาตรฐาน (เช่น MAE, RMSE, Overshoot, Settling Time และ SD) เพิ่มการตรวจวัดความชื้นสัมพัทธ์และค่ากิจกรรมน้ำ (aw) เพื่อศึกษาผลกระทบต่อคุณภาพผลิตภัณฑ์ ขยายการทดสอบกับผลผลิตหลากหลายชนิดภายใต้สภาพแวดล้อมที่ต่างกันเพื่อประเมินการใช้งานจริง ตลอดจนพัฒนาระบบวิเคราะห์ข้อมูลและปรับค่าการควบคุมอัตโนมัติผ่านระบบคลาวด์เพื่อรองรับการติดตามผลจากระยะไกล 

